Ettepanek: NÕUKOGU OTSUS, mis käsitleb liikmesriikide Euroopa Arengufondi osamaksusid, sealhulgas 2016. aasta ülemmäär, 2015. aasta osamaks ja 2015. aasta osamaksu esimene osa /* COM/2014/0645 final - 2014/0298 (NLE) */





SELETUSKIRI Sisekokkuleppe ja nõukogu määrusega (EÜ) nr 215/2008, mis käsitleb 10. Euroopa Arengufondi suhtes kohaldatavat finantsmäärust (edaspidi „10. EAFi finantsmäärus”) on ette nähtud liikmesriikide osamaksunõudeid käsitlev menetlus, mille alusel liikmesriigid rahastavad EAFi. 10. EAFi finantsmääruse artikli 57 lõike 3 kohaselt käsitletakse käesolevas ettepanekus järgmisi küsimusi: – liikmesriikide osamaksude ülempiir 2016. aastal; – osamaksude summa 2015. aastal; – 2015. aasta osamaksu esimese osa suurus. EAFi finantsmääruse artikli 57 lõike 7 kohaselt on eraldi täpsustatud komisjoni ja Euroopa Investeerimispanga (EIP) hallatavad summad. EIP on edastanud komisjonile oma hallatavate rahastamisvahendite kohta kulukohustuste ja maksete ajakohastatud prognoosi vastavalt 10. EAFi finantsmääruse artiklile 145. Finantsmääruse artikli 58 lõikes 2 on sätestatud, et osamaksunõuetega kustutatakse kõigepealt järjestikku varasemate EAFide jaoks ette nähtud summad. Käesolevas ettepanekus nimetatud osamaksunõuded hõlmavad seetõttu 10. EAFi summasid nii komisjoni kui ka EIP (esimene osamaksenõue 10. EAFi raames) puhul. 10. EAFi finantsmääruse artikli 57 lõike 3 kohaselt peab nõukogu käesoleva ettepaneku kohta otsuse tegema 15. novembriks 2014 ning liikmesriigid peavad osamaksu esimese osa maksma hiljemalt 21. jaanuariks 2015. 10. EAFi finantsmääruse artikli 60 lõikes 1 on sätestatud, et kui liikmesriik ei maksa tasumisele kuuluvat osamaksu ettenähtud tähtajaks, peab ta tasuma maksmata jäänud summalt viivist vastavalt samas artiklis sätestatud viivise maksmise korrale. 2014/0298 (NLE) Ettepanek: NÕUKOGU OTSUS, mis käsitleb liikmesriikide Euroopa Arengufondi osamaksusid, sealhulgas 2016. aasta ülemmäär, 2015. aasta osamaks ja 2015. aasta osamaksu esimene osa EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogus kokku tulnud liikmesriikide valitsuste esindajate sisekokkulepet ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ partnerluslepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa,[1] (edaspidi „sisekokkulepe”), eriti selle artiklit 7, võttes arvesse nõukogu 18. veebruari 2008. aasta määrust (EÜ) nr 215/2008, mis käsitleb 10. Euroopa Arengufondi suhtes kohaldatavat finantsmäärust (edaspidi „10. EAFi finantsmäärus”),[2] mida on viimati muudetud 11. aprillil 2011,[3] eriti selle artikli 57 lõiget 5, võttes arvesse Euroopa Komisjoni ettepanekut ning arvestades järgmist: (1) Vastavalt 10. EAFi finantsmääruse artiklites 57–61 sätestatud menetlusele esitab komisjon 15. oktoobriks ettepaneku, milles täpsustatakse a) liikmesriikide aastase osamaksu ülemmäär 2016. aastal, b) aastane osamaks 2015. aastal ja c) osamaksu esimese osa suurus 2015. aastal. (2) 10. EAFi finantsmääruse artikli 145 esimese lõigu kohaselt on Euroopa Investeerimispank komisjonile edastanud oma hallatavate rahastamisvahendite kohta kulukohustuste ja maksete ajakohastatud prognoosi. (3) 10. Euroopa Arengufondi (edaspidi „EAF”) finantsmääruse artikli 58 lõikes 2 on sätestatud, et osamaksunõuetega kustutatakse kõigepealt varasemate EAFide jaoks ette nähtud summad. Seetõttu tuleks esitada 10. EAFi rahastamisnõue. (4) 7. novembril 2013 võttis nõukogu komisjoni ettepaneku alusel vastu otsuse määrata liikmesriikide 2015. aasta EAFi osamaksu summast komisjoni osa suuruseks 3 300 000 000 eurot ja EIP osa suuruseks 300 000 000 eurot[4], ON VASTU VÕTNUD KÄESOLEVA OTSUSE: Artikkel 1 Liikmesriikide EAFi makstava aastase osamaksu ülemmäär 2016. aastal on komisjoni puhul 3 350 000 000 eurot ja Euroopa Investeerimispanga puhul 250 000 000 eurot. Artikkel 2 Liikmesriikide EAFi makstav aastane osamaks 2015. aastal jääb samaks ja on 3°600°000°000 eurot. See jagatakse nii, et komisjoni osa on 3 400 000 000 eurot ja Euroopa Investeerimispanga osa on 200 000 000 eurot. Artikkel 3 Summad, mille liikmesriigid maksavad komisjonile ja Euroopa Investeerimispangale 2015. aasta osamaksu esimese osana, on esitatud lisas asuvas tabelis. Artikkel 4 Käesolev otsus on adresseeritud liikmesriikidele. Brüssel, Nõukogu nimel eesistuja [1] ELT L 247, 9.9.2006, lk 32. [2] ELT L 78, 19.3.2008, lk 1. [3] ELT L 102, 19.3.2008, lk 1. [4] Dok 15699/13 LISA järgmise dokumendi juurde: Ettepanek: NÕUKOGU OTSUS, mis käsitleb liikmesriikide Euroopa Arengufondi osamaksusid, sealhulgas 2016. aasta ülemmäär, 2015. aasta osamaks ja 2015. aasta osamaksu esimene osa EAFi 2015. aasta osamaksude esimene osa (eurodes) || || || || LIIKMESRIIGID || Osakaal 10. EAFis % || Osamaksu 1. osa Makse saaja || Makse saaja || Kokku EIP || komisjon 10. EAFi raames || 10. EAFi raames AUSTRIA || 2,41 || 1 205 000,00 || 36 150 000,00 || 37 355 000,00 BELGIA || 3,53 || 1 765 000,00 || 52 950 000,00 || 54 715 000,00 BULGAARIA || 0,14 || 70 000,00 || 2 100 000,00 || 2 170 000,00 KÜPROS || 0,09 || 45 000,00 || 1 350 000,00 || 1 395 000,00 TŠEHHI || 0,51 || 255 000,00 || 7 650 000,00 || 7 905 000,00 TAANI || 2,00 || 1 000 000,00 || 30 000 000,00 || 31 000 000,00 EESTI || 0,05 || 25 000,00 || 750 000,00 || 775 000,00 SOOME || 1,47 || 735 000,00 || 22 050 000,00 || 22 785 000,00 PRANTSUSMAA || 19,55 || 9 775 000,00 || 293 250 000,00 || 303 025 000,00 SAKSAMAA || 20,50 || 10 250 000,00 || 307 500 000,00 || 317 750 000,00 KREEKA || 1,47 || 735 000,00 || 22 050 000,00 || 22 785 000,00 UNGARI || 0,55 || 275 000,00 || 8 250 000,00 || 8 525 000,00 IIRIMAA || 0,91 || 455 000,00 || 13 650 000,00 || 14 105 000,00 ITAALIA || 12,86 || 6 430 000,00 || 192 900 000,00 || 199 330 000,00 LÄTI || 0,07 || 35 000,00 || 1 050 000,00 || 1 085 000,00 LEEDU || 0,12 || 60 000,00 || 1 800 000,00 || 1 860 000,00 LUKSEMBURG || 0,27 || 135 000,00 || 4 050 000,00 || 4 185 000,00 MALTA || 0,03 || 15 000,00 || 450 000,00 || 465 000,00 MADALMAAD || 4,85 || 2 425 000,00 || 72 750 000,00 || 75 175 000,00 POOLA || 1,30 || 650 000,00 || 19 500 000,00 || 20 150 000,00 Rumeenia || 1,15 || 575 000,00 || 17 250 000,00 || 17 825 000,00 RUMEENIA || 0,37 || 185 000,00 || 5 550 000,00 || 5 735 000,00 SLOVAKKIA || 0,21 || 105 000,00 || 3 150 000,00 || 3 255 000,00 SLOVEENIA || 0,18 || 90 000,00 || 2 700 000,00 || 2 790 000,00 HISPAANIA || 7,85 || 3 925 000,00 || 117 750 000,00 || 121 675 000,00 ROOTSI || 2,74 || 1 370 000,00 || 41 100 000,00 || 42 470 000,00 ÜHENDKUNINGRIIK || 14,82 || 7 410 000,00 || 222 300 000,00 || 229 710 000,00 KOKKU EL 27 || 100,00 || 50 000 000,00 || 1 500 000 000,00 || 1 550 000 000,00